Tisztelt Szülők!

A Népegészségügy tájékoztatása alapján, ha egy osztályban igazolt Covid megbetegedés van, amit a körzeti gyermekorvos rögzített az OFIR rendszerben, akkor az iskolának jelentenie kell a szoros kontaktokat. Szoros kontaktnak minősül az oltatlan tanuló. A betegségen átesett, de nem oltott tanuló szoros kontaktnak minősül.

Az érintett osztályokban **a maszk viselése azonnal kötelezővé válik**, a beteg tanuló vagy pedagógus utolsó iskolában töltött napjától számítva 7 napig. Ezért kérjük, hogy **a tanulóknál mindig legyen a táskában maszk!**

Az oltatlan, tünetmentes tanulókra 5 napos karantén vonatkozik, tünetekkel rendelkezőkre a tünetek megszűnéséig tart a karantén.

Ha egy osztályban bármely betegség miatt mulasztó tanulók száma meghaladja az 5 főt, akkor az osztályban, az iskolai idő teljes időtartama alatt gyermeknek és pedagógusnak is kötelező a maszkviselés. Ezekben az osztályokban a testnevelés és néptáncórák is csak szabadban tarthatók vagy ott is kötelező a maszkviselet. Az udvaron továbbra sem kell a maszkot viselni.

Az iskolában szervezhető vegyes típusú foglalkozás, összevont óra.

Jelenleg megkötések nélkül szervezhető tanulmányi séta, kirándulás, egyéb iskolán kívüli program. A néptánc és testnevelésórák szabadon szervezhetők.

A szülők az épület előtt várhatják továbbra is gyermekeiket. Az iskolába való belépés előzetes egyeztetés alapján lehetséges.

Fogadóóra tartható személyes jelenléttel.

A Kormány továbbra is fenntartja a köznevelési intézmények Covid megbetegedéséről szóló bejelentő felületét, így kérjük, hogy a szülők is jelezzék számunkra a szükséges adatokat igazolt fertőzöttség esetén a titkarsag@domokos.dbtk.hu. ( illetve az osztályfőnöknek is)

A fenti szabályok a járványhelyzet alakulásától függően változhatnak és visszavonásig érvényesek.

Budapest, 2022. 09.12.

 Köszönettel: Kovácsné Tapolcsányi Valéria

 intézményvezető